Във връзка с разкриване на нова социална услуга в общността „Център за социална рехабилитация и интеграция” и с оглед спазване на изискванията, заложени в глава IV, т.5 от Процедурата за набиране и подбор на персонал в център за социална рехабилитация и интеграция, Център за социална рехабилитация и интеграция – гр. Николаево, ул. „Република“№ 3

**О Б Я В Я В А**

**процедура за набиране и подбор на персонал за социалната услуга ЦСРИ** на база на необходимите квалификация и опит за следната длъжност:

1. ТРУДОТЕРАПЕВТ – 1 БРОЙ
2. **Необходими документи за кандидатстване:**
3. Заявление за участие в конкурс /по образец/;
4. Мотивационно писмо;
5. Автобиография – европейски формат.
6. Копия от документи за придобитата образователно-квалификационна степен и специалност;
7. Копия от документи за придобита допълнителна квалификация;
8. Копия от документите удостоверяващи, продължителността на професионалния опит или придобит ранг (при наличие на такъв);
9. Декларация за съгласие за обработка и съхранение на лични данни /по образец/.

**ІІ. Място и срок за подаване на документите:**

Документите за участие в конкурса се приемат всеки работен ден от 9.00 часа до 16:00 часа в сградата на Център за социална рехабилитация и интеграция – гр. Николаево, ул. „Република“ № 3.

Кандидатите подават необходимите документи за участие в конкурса – лично или чрез упълномощено за това лице с нотариално заверено пълномощно.

**Срок за подаване на документите: от 14.01.2019 г. до 25.01.2019 г.**

**ІІІ. Изисквания за съответната длъжност**

1. **Трудотерапевт – 1 щатна бройка**

**1.1.Кратко описание на длъжността по длъжностна характеристика:**

 Работа на пълен работен ден. Предлаганата услуга е почасова за потребителите; арттерапевтът / трудотерапевтът комуникира с потребителите и семействата, подпомага социално-трудовото адаптиране на потребителите на услугата. Дейността е насочена към изграждане на умения за: преодоляване на трудности в ежедневието; интегриране в обществото, като се използват оптимално наличните възможности на децата и младежите с акцент върху социалното възстановяване и придобиване на умения за самостоятелност. Участие в разработването на индивидуални планове за грижа и развитие, в мултидисциплинарен екип, в преразглеждането на плана на всеки 6 месеца. Обсъжда с потребителите и техните семейства въпроси, свързани с нуждите и потребностите им.

**1.2.Минимални изисквания:**

Oбразователно-квалификационна степен - средно образование,

 бакалавър или магистър по специалност -  "Социални дейности", „Педагогика“, „Изобразително изкуство“ са предимство; професионален опит – желателен, но не задължителен;

**1.3.Допълнителни умения и квалификации, носещи предимство за кандидатите:**

Добри комуникативни умения, мотивация за работа в екип; умения и нагласи за работа с младежи с физически и интелектуални увреждания, техните семейства и близки.

**Основната месечна заплата за длъжността** от 600 лв. до 800 лв.

**IV.Начин на провеждане на конкурса:**

1. Подбор по документи.

2. Събеседване.

**V.Лице за контакти:**

Борислава Бонева – Управител/социален работник на ЦСРИ – гр. Николаево

Телефон 0879383132